Samuti hindab teise astme kohus  esimese astme kohtu lahendit juhtudel, kui teise astme kohus jätab apellatsiooni läbi vaatamata põhjusel, et apellatsioon on ilmselt põhjendamatu, sest ilma kohtuasjaga sisuliselt tutvumata on võimatu otsustada kaebuse põhjendatuse üle. Etteruttavalt võib öelda, et juhtudel kui apellatsioon on jäetud läbi vaatamata põhjusel, et apellatsioon on ilmselt põhjendamatu, oli vaadeldaval perioodil tehtud lahendite puhul reeglina tegemist lihtmenetlustes (enamikel juhtudel kokkuleppemenetluses) tehtud lahendite  vaidlustamisega.